भावों और रागों की खूबसूरत सरगम से सराबोर रहा अभिनव का \"वसंतोत्सव\'
सिटी रिपोर्टर भारतीय शास्त्रीय संगीत में हर एक राग का अपना विशेष स्वरूप और प्रभाव होता है। भारतीय शास्त्रीय संगीत जगत को सात्विक वीणा की सौगात देने वाले प्रसिद्ध वीणा वादक पं. सलिल भट्ट की सात्विक वीणा से निकली सुर लहरियों ने वसंतोत्सव की सांझ को यादगार बना दिया। मौका था अभिनव कला परिषद द्वारा अपनी सृजन यात्रा के 54वें सोपान पर शनिवार शाम रवींद्र भवन में आयोजित 47वें वसंतोत्सव संगीत समारोह का।
अपनी प्रस्तुति की शुरुआत उन्होंने राग जोग से की। आरह-अवरोह के साथ स्वर विन्यास कर एक कलात्मक ऊर्जा के स्पर्श से गूंजे स्वरों ने भारी संख्या में श्रोताओं को बांधे रखा। दादरा की पहाड़ी धुन पहाड़ी धुन और राजस्थानी धुन, कहरवा ताल में किरवानी और राजस्थान के लोक जीवन में रची बसी राग देश में निबद्ध होली का अद्भुत संसार रचते हुए होली का मंगलाचरण किया। उन्होंने लोक संस्कृति को स्वर लहरियों के जरिए लोगों तक पहुंचाया। उनके साथ तबले पर उदयपुर के प्रांशु चतुरताल ने कलात्मक संगत की।
संगीत सभा की दूसरी और अंतिम प्रस्तुति में ग्वालियर घराने की ऊर्जावान गायिका सुलेखा भट ने राग बसंत से अपने गायन की शुरुआत की, जिसे ताल रूपक में संजोया गया था। राग का विस्तार और उसमें तीनों सप्तक का सुरीला अंदाज, तानों की लयात्मक प्रस्तुति से श्रोताओं को बांधे रखा। अंत में हंस ध्वनि और सोहनी में होली का सुरीला अहसास कराया। समारोह में वीणा वादक पं. सलिल भट्ट को वर्ष 2017 के अभिनव संगीत र| और गायिका सुलेखा भट को अभिनव कला सम्मान से विभूषित किया गया।
musical event
रवींद्र भवन में शनिवार को वसंतोत्सव के तहत सात्विक वीणा पर प्रस्तुति देते सलिल भट्ट (बाएं) और सुलेखा भट।
रवींद्र भवन में आयोजित कार्यक्रम वसंतोत्सव में वादन और गायिकी के साथ सम्मान समारोह का आयोजन
hin_Deva hin_Deva hin_Deva hin_Deva eng_Latn hin_Deva hin_Deva